Diari Oficial de la Generalitat Valenciana


Sumari del DOGV 164, del 25-05-1984 (1984/802937)

CIRCULAR núm. 2/1984, de 2 de maig, de la Direcció General de Política Financera de la Conselleria d'Economia i Hisenda, sobre publicitat de Caixes d'Estalvi de la Comunitat Valenciana.
-----------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc//1984/05/02/2/dof/vci/html**

### Dades del document

Número de DOGV
:   164

Data del DOGV
:   25-05-1984

Secció del DOGV
:   ALTRES DISPOSICIONS

Número del document
:   1984/802937


Data del document
:   02-05-1984

Organisme emissor
:   Conselleria d'Economia i Hisenda

Tipus de document
:   Anunci

Anàlisi jurídica

Circular núm 2/1984, de 2 de maig, de la Direcció General de Política Financera de la Conselleria d'Economia i Hisenda sobre publicitat d'Estalvis de la Comunitat Valenciana.  
L'article nové del Decret 109/1983, de 12 de setembre, estableix que la Conselleria d'Economia i Hisenda haurà de conéixer, prèviament a la difusió, els projectes de publicitat de les Caixes d'Estalvi amb seu social a la Comunitat Valenciana.   
La necessitat que la publicitat financera responga a les especificacions de veracitat i d'adequació als continguts de l'operació a què fa referència, n'obliga el coneixement previ per part d'aquesta Conselleria a fi de mantenir en tot moment la transparència del mercat en el sector d'entitats financeres, el control i alta direcció del qual correspon a la Generalitat Valenciana.   
A fi de poder realitzar l'estudi previ dels projectes de les campanyes de publicitat amb prou garanties, cal establir un procés de normalització i unificació de la documentació a remetre, sense perjudici de la sol·licitud de l'ampliació en els casos que es considere escaient.   
El sistema de control recollit en el Decret està basat en el coneixement previ de la publicitat, obviant el tràmit de l'autorització expressa. Aquest procediment permet una fluïdesa d'actuació molt major atés que només calla comunicació amb l'entitat sol·licitant en els casos que no hi haja acord amb els continguts proposats, i s'hi entendrà com a autorització tàcita el silenci administratiu.   
En atenció de les consideracions anteriors, aquesta Direcció General ha dictat les normes següents:   
Primera  
Tota activitat publicitària que implique una apel·lació a l'estalvi públic i que supuse la divulgació d'informació referent a operacions proposades per les Caixes d'Estalvi, estarà subjecta al règim de coneixement previ.   
Segona  
Els continguts publicitaris en totes les manifestacions observaran una ètica rigorosa i s'atendran a la normativa vigent en la matèria, i no podran ser presentades ofertes de manera falsejada, incompleta o equívoca. Tampoc no seran admissibles expressions o imatges que suposen comparacions amb campanyes semblants realitzades per altres entitats financeres.   
Tercera  
La documentació a remetre, amb caràcter general, en aquesta Direcció General de Política Financera serà la següent:   
a) Memòria breu en que es faça referència a les característiques de seguretat, liquidesa i rendabilitat de l'operació oferta al públic.   
b) Textos emprats en la campanya (anuncis, cartells, fulls, circulars, textos, guions, etc.) en què s'esmenten les condicions a què se sotmet la inversió proposada.   
La Direcció General de Política Financera podrà sol·licitar a títol particular i amb caràcter confidencial totes les dades complementàries que considere escaients en cada cas.   
Quarta  
La documentació relacionada en la norma tercera serà remesa en aquesta Direcció General, almenys quinze dies abans de la difusió pública, i el silenci administratiu s'entendrà com absència d'objeccions per part de la Conselleria d'Economia i Hisenda.   
Cinquena  
En els anuncis, cartells, fulls, circulars, pel·lícules textos i d'altres mitjans de difusió emprats es farà constar l'expressió "Amb el coneixement de la Conselleria d'Economia i Hisenda de la Comunitat Valenciana", acompanyada de la data en què es compliren els quinze dies des de l'enviament en aquesta Direcció General.   
València, 2 de maig de 1984.   
El Director General de Política Financera


Còpia Permalink ELI